b'\n_START_ARTICLE_\nDet hemmelige v\xc3\xa5penet\n_START_PARAGRAPH_\nDet hemmelige v\xc3\xa5penet er er det 18. tegneseriealbumet med Tintin, skrevet og illustrert av Herg\xc3\xa9. Serien ble f\xc3\xb8rste gang publisert i tegneseriebladet Le Journal de Tintin fra 22. desember 1954 til 22. februar 1956.\n_START_SECTION_\nHandling\n_START_PARAGRAPH_\nEn sensasjonell oppfinnelse av professor Tournesol begynner med \xc3\xa5 \xc3\xb8delegge vinduer og andre ting i glass p\xc3\xa5 Moulinsart-slottet. Det viser seg \xc3\xa5 v\xc3\xa6re en oppfinnelse som interesserer andre ogs\xc3\xa5, fordi spioner lusker omkring i n\xc3\xa6romr\xc3\xa5det for \xc3\xa5 stjele Tournesols planer. Spionene viser seg \xc3\xa5 v\xc3\xa6re fra Borduria, erkefiender av Syldavia, og har planer om \xc3\xa5 gj\xc3\xb8re om oppfinnelsen til Tournesol til et masse\xc3\xb8deleggelsesv\xc3\xa5pen Ettersom spionene ikke klarer \xc3\xa5 f\xc3\xa5 tak i oppfinnelsen selv, kidnapper de professoren og f\xc3\xb8rer ham til Borduria. Tintin og kaptein Haddock f\xc3\xb8lger etter for \xc3\xa5 frigj\xc3\xb8re professoren.\n_START_SECTION_\nPersongalleri\n_START_PARAGRAPH_\nHovedroller: Tintin og Terry, kaptein Haddock, professor Tournesol, Dupond og Dupont._NEWLINE_St\xc3\xb8tteroller: Max Hansen, professor Topolino, Bianca Castafiore og oberst Sponz.'